《扬州慢》
清代·端木埰

虚槛延熏，曲阑萦翠，往年胜地曾经。俯平台绿绕，正灌木交荣。

曾无数、家山入画，过江相送，排闼青青。敞珠栊岚烟翠。

飞来浑不胜情。故乡离久，怅如今、都冷鸥盟。慨断梗飘零。

天涯荏苒。双鬓添星。且喜同来稚子，弦歌处、秀挹阶庭。

念何时归去，青山重听书声。

作者简介：清江苏江宁人，字子畴。同治间年四十余，始以优贡疏荐内阁中书，光绪间官至侍读。性兀傲不与时俗。卒年七十三。曾《名文勖行录》、《赋源楚辞启蒙》及诗文词笔记等。